ปรับโฉม สวทช.เป็นสถาบันวิจัยนวัตกรรม
ดึง 4 หน่วยงานใหญ่จากสำนักปลัด วท.-สวทน.ร่วม ตอบโจทย์รัฐเอกชน,ดร.สุวิทย์ เมษินทรีย์ รมว.วิทยาศาสตร์และเทคโนโลยี (วท.) แถลงข่าว การปรับเปลี่ยนกระทรวงวิทยาศาสตร์และเทคโนโลยี มุ่งสู่ ไทยแลนด์ 4.0 ว่า วท.เริ่มกระบวนการปรับและปฏิรูปแล้ว เพื่อขับเคลื่อนปรับเปลี่ยนโครงสร้างเศรษฐกิจสู่ฐานนวัตกรรมและเตรียมคนไทยสู่ศตวรรษที่ 21 โดย เริ่มจากการปรับเปลี่ยนสำนักงานพัฒนาวิทยาศาสตร์และเทคโนโลยีแห่งชาติ (สวทช.) เข้าสู่สถาบันบัณฑิตวิทยาศาสตร์และนวัตกรรมไทย โดยจะดึงงานการบริหารและส่งเสริมอุทยานวิทยาศาสตร์ภูมิภาค ห้องเรียนวิทยาศาสตร์ในโรงเรียนโดยกำกับดูแลของมหาวิทยาลัย (โครงการ วมว.) และกองทุนพัฒนาผู้ประกอบการเทคโนโลยีและผู้ประกอบการ (TED Fund) จากสำนักงานปลัด วท. มาไว้ที่ สวทช. เพื่อให้ สวทช. จัดตั้ง Career for the Future Academy หรือ STEM Academy ซึ่งเป็นสถาบันใหม่ เพื่อการบูรณาการทำงานสู่ภาพรวมเดียวกัน และให้มีการจัดตั้งบริษัทโฮลดิ้งใน สวทช.เพื่อปรับโฉมหน่วยวิจัย สวทช. เพื่อให้สามารถตอบโจทย์ภาครัฐและเอกชนได้อย่างกว้างขวางขึ้น นอกจากนี้จะดึงงานเมืองนวัตกรรมอาหาร (Food Innopolis) จากสำนักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ (สวทน.) มาไว้ที่ สวทช.ด้วย,รมว.วท.กล่าวต่อว่า ขณะเดียวกันจะมีการปรับกลไกการทำงานของ สวทช.นอกเหนือจากการวิจัยและพัฒนาแล้ว สวทช.จะต้องสร้างความสามารถให้กับประเทศในด้านโครงการวิทยาศาสตร์ขนาดใหญ่ ที่จำเป็นต้องมีโครงสร้างพื้นฐานขนาดใหญ่ อาทิ ปัญญาประดิษฐ์ ที่สามารถเชื่อมโยงไปสู่อุตสาหกรรมต่างๆ รวมทั้งยกระดับความสามารถทางเทคโนโลยีทุกภาคส่วน ทั้งบริษัทใหญ่ เอสเอ็มอีและสตาร์ตอัพ การให้บริการของภาครัฐ เป็นต้น.
ดร.สุวิทย์ เมษินทรีย์ รมว.วิทยาศาสตร์และเทคโนโลยี (วท.) แถลงข่าว การปรับเปลี่ยนกระทรวงวิทยาศาสตร์และเทคโนโลยี มุ่งสู่ ไทยแลนด์ 4.0
สวทช.,สถาบันวิจัยนวัตกรรม,สุวิทย์ เมษินทรีย์,กระทรวงวิทยาศาสตร์และเทคโนโลยี,สตาร์ตอัพ